Document ID: 31993D0509

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Σεπτεμβρίου 1993 για τροποποίηση της απόφασης 93/195/ΕΟΚ όσον αφορά την επανεισαγωγή των εγγεγραμμένων ιπποειδών που προέρχονται από ορισμένα ιπποδρόμια των Ηνωμένων Πολιτειών Αμερικής
(93/509/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους υγειονομικούς όρους που διέπουν τις μετακινήσεις των ιπποειδών και τις εισαγωγές των ιπποειδών προελεύσεως τρίτων χωρών (1), όπως τροποποιήθηκε τελευταία από την οδηγία 92/36/ΕΟΚ (2), και ιδίως το άρθρο 19 σημείο ii),
Εκτιμώντας:
ότι η απόφαση 93/195/ΕΟΚ (3), έχει καθορίσει τους υγειονομικούς όρους και την υγειονομικήπιστοποίηση που απαιτούνται για την επανεισαγωγή των εγγεγραμμένων ιπποειδών προοριζόμενων για ιπποδρομίες, διαγωνισμούς και πολιτιστικές εκδηλώσεις, μετά από προσωρινή εξαγωγή-
ότι διαγνώσθηκε η παρουσία εστιών λοιμώδους αρτηρίτιδας ιπποειδών στο Arlington International Racetrack (Illinois), στο Churchill Downs (Kentucky), στο Ak-sar-ben (Nebraska) και στο Prairie Meadows (Iowa) στις Ηνωμένες Πολιτείες Αμερικής-
ότι η εμφάνιση λοιμώδους αρτηρίτιδας των ιπποειδών δύναται να αποτελέσει κίνδυνο κατά την επανεισαγωγή εγγεγραμμένων κοινοτικών ιπποειδών μετά από προσωρινή εξαγωγή, που συμμετείχαν σε διαγωνισμούς στα σχετικά ιπποδρόμια-
ότι πρέπει, κατα συνέπεια, να απαγορευθεί η επανεισαγωγή των εγγεγραμμένων ιπποειδών, προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή έξοδο, σύμφωνα με την ανωτέρω απόφαση προελεύσεως των σχετικών ιπποδρόμων- ότι πρέπει, βάσει των επιζωωτιολογικών γνώσεων σχετικά με την εν λόγω ασθένεια, να περιορισθεί η εν λόγω απαγόρευση σε περίοδο έξι μηνών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/195/ΕΟΚ τροποποιείται ως εξής:
1. στο παράρτημα Ι ομάδα Γ, οι όροι "Ηνωμένες Πολιτείες Αμερικής" αντικαθίστανται από τους όρους "Ηνωμένες Πολιτείες Αμερικής [εξαιρέσει, έως τις 28 Φεβρουαρίου 1994, των ιπποδρομίων του Arlington International Racetrack (Illinois), του Churchill Downs (Kentucky), του Ak-sar-ben (Nebraska) και του Prairie Meadows (Iowa)]"-
2. στο παράρτημα ΙΙ ομάδα Γ, οι όροι "Ηνωμένες Πολιτείες Αμερικής" αντικαθίστανται από τους όρους "Ηνωμένες Πολιτείες Αμερικής [εξαιρέσει, έως τις 28 Φεβρουαρίου 1994, των ιπποδρομίων του Arlington International Racetrack (Illinois), του Churchill Downs (Kentucky), του Ak-sar-ben (Nebraska) και του Prairie Meadows (Iowa)]".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Σεπτεμβρίου 1993.

Labels: 3
0
18
6